De fremstilles alle i grundlovsforhør i Retten i Aarhus klokken 16

Ved du noget? Tip os på sms 1224 (alm. sms-takst), eller send en mail til 1224@eb.dk. Du kan også vælge at udfylde formularen herunder. E-mail: Navn: Tlf. Nr.: Vælg billede eller video (5 mb) Send Upload foto/video Luk

Tak for dit indsendte materiale Mvh. Redaktionen Det opstod en fejl - prøv igen Husk at udfylde alle felter og at vedhæftet materiale ikke må fylde mere end 5 mb. Hvis problemet bliver ved, kan du indsende tip på sms til 1224 (alm. sms takst), eller via email til 1224@eb.dk. Indsend mere materiale

14 personer er blevet anholdt i en større sag om kidnapning.

De er sigtet for at foretage ulovlig frihedsberøvelser af flere personer i et område vest for Aarhus.

Det skriver Østjyllands Politi i en pressemeddelelse.

Flere gerningsmænd

I pressemeddelelsen oplyser politiet, at de blev opmærksomme på et større antal gerningsmænd, som onsdag aften var i færd med at foretage ulovlige kidnapninger af flere personer.

Da politiet kom frem til området, forsøgte gerningsmændene at stikke af fra stedet i nogle køretøjer, men efter en kort eftersættelse blev den ene bil bragt til standsning.

Fire personer blev anholdt sent onsdag aften i den pågældende bil. De øvrige ti flygtede i tre biler fra stedet, men blev senere anholdt i en koordineret indsats med Sydøstjyllands Politi på E45 ved Vejle.

I to af bilerne fandt politiet to mænd, som ikke var der af egen fri vilje.

Formodet banderelation

De 14 anholdte er alle mænd mellem 19 og 33 år, og de vil blive fremstillet i grundlovsforhør ved Retten i Aarhus klokken 16. Her vil anklageren begære lukkede døre.

'På nuværende tidspunkt er det politiets opfattelse, at der er tale om en isoleret hændelse mellem to bandegrupperinger, og at det bunder i en personlig strid,' udtaler politiinspektør Michael Kjeldgaard i pressemeddelelsen.

Der er ingen yderligere oplysninger om, hvem personerne er.

Tidligere torsdag var politiet ikke særligt meddelsomme om politiaktion, der fandt sted på motorvejen.

På grund af dørlukningen i sagen kan politiet på nuværende tidspunkt ikke oplyse yderligere i sagen.